Kiøbenhavns Postrytter, 1787-12-28
Ved Hs. Kongel. Majestæts allernaadigste Reskript under 23de Marts dette Aar angaaende den, i Følge det af Hendes Majestæt Dronning Juliane Marie under 8de April 1785 allernaadigst confirmerede Gavebrev, her i Staden oprettede nye Fødsels-Stiftelse, som med tilstundende Aars Begyndelse aabnes, er bleven befalet: At af de Fruentimre, som komme fra Provindserne i Hs. Majestæts Riger og Lande, for ved denne Fødsels=Stiftelse at oplæres og øves, skulle, paa det de kunde undgaae de betydelige Bekostninger, deres Underviisning og Ophold nu forvolde, i Stiftelsen stedse modtages, frit underholdes og oplæres 10 til 12 saadanne, som egentligen til denne høystnødvendige Kunst ere beqvemme og velskikkede. – Dog skulle disse Lærredøttre ikkun forblive i Stiftelsen i en vis Tid, der af Directionen eller, indtil samme bliver udnævnt, af dens nu værende Kommission, bestemmes, paa det at andre, naar disse ere oplærte, kunde efterhaanden have samme Adgang og Fordeele. For den Lærredøttrene forundte fri Underholdning skulde de, saalænge de som Lærlinge opholde sig i Stiftelsen, til alle Tider uden Betaling giøre Tieneste der som Opvartningskoner. Men, da det saaledes bestemte Antal af oplærende Fruentimre til Jordemødre ikke er tilstrækkeligt nok til, deraf straxen at forsyne alle Provindserne, og et større Antal ikke er giørligt nu for Tiden at antage paa eengang i Stiftelsen, saa, paa det Provindserne dermed nogenledes lige kunde vorde forsynede saasnart som mueligt, kunde i det første Aar sendes 2de fra hvert af de 6 Stifter i Danmark, det andet Aar fra de 4 Stifter i Norge, nemlig for hvert Stift 2 eller 3 i Forhold til Stiftets Størrelse; og saaledes forholdes det 3die Aar, som i det første og i det 4de Aar som i det andet, paa det at alle Provindserne kunde komme til at nyde forholdsmæssige Fordeele for deres oplærende Jordemedre; hvoraf de, som her fra Staden melde sig, vel skulle have fri Adgang til denne milde Stiftelse, for der at tage Deel i Underviisningen og alle de praktiske Øvelser; men, da de boe her, hverken nyde fri Underholdning eller Ophold. – Naar begge Rigerne, saavelsom Jsland og øvrige Øer, saaledes i Almindelighed ere blevne forsynede med oplærte Jordemødre, eller naar de Provindser, som det tilfaldt, ikke indsendte Lærlinger, kunde Proprietærerne melde sig hos Direktionen, for at faae Plads for dem, som de vilde indsende fra deres Godser, uden saa er, at de vilde giøre det forinden, imod Betaling til Stiftelsen for Underholdningen, som maatte bestemmes til det allerbilligste, da de skulle have Underviisningen og øvrige Øvelser aldeles fri. - Det maae altsaa være Directionen tilladt, efter bedste Skiønnende, at imodtage, fornemmeligen i Førstningen, af saadanne Lærredøttre saamange, som i Stiftelsen vel kunde rummes, dog uden at samme, paa de 12 allernaadigst befalede nær, maatte falde Stiftelsen til Last. - Skulde iblandt de oplærende Jordemødre, imod Formodning, da ingen uden Unge og særdeles beqvemme til Kunsten bør sendes eller antages ved Stiftelsen, findes nogle uskikkede, eller efter et Ophold af 3 til 4 Maaneder ikke have kunne eller villet lære noget, skulle de, efter foregaaende Advarsel og efterat det er anmeldt for Directionen, som igien bekiendtgiør det for Vedkommende, der have indsendt dem, bortvises, paa det at andre beqvemmere kunde vorde indlagte og i deres Sted antagne. Men for at forebygge dette, saavidt skee kan, skulle disse Lærredøttre, førend de modtages i Stiftelsen, være forsynede med behørige Attester fra Præsterne og enten fra Land Physici eller Stædernes Læger, som og fra vedkommende Øvrighed dertil anbefales, som maatte bevidne, at de ere sædelige, velskikkede, og have Lyst og naturlig Vittighed, som giver Formodning om dem, at de kunne lære Jordemoder Kunsten. - Tiden, disse Lærredøttre maatte opholde sig i Stiftelsen, skulde i det længste være i et Aar, og den for teste i et halvt Aar, da de i værende Tid skulle nøye rette sig efter de Forbindtligheder, som dem ved Antagelsen i en meddelende Jnstrux blive foreskrevne. Den Kongelige anordnede Commission for den nye Fødsels-Stiftelse den 24de December 1787.